อบจ.ลำปาง ร่วมสู้ภัยโควิด-19 ทุ่ม 50 ล้านช่วยนักรบเสื้อกาวน์
นับตั้งแต่มีการแพร่ระบาดของไวรัสโควิด-19 ทำให้ทั่วโลกมีผู้เสียชีวิตแล้วกว่า 3 แสนราย ติดเชื้ออีกกว่า 4.8 ล้านคน ประเทศไทยเป็นอีกหนึ่งประเทศที่ต้องเผชิญกับวิกฤติครั้งนี้ด้วยเช่นกัน รัฐบาลจึงได้กำหนดมาตรการเร่งด่วนในการป้องกันวิกฤตการณ์โควิด-19สำหรับจังหวัดลำปาง นายณรงค์ศักดิ์ โอสถธนากร ผวจ.ลำปาง ได้ประสาน นางสุพรรณี สุขสันต์รุ่งเรือง รองปลัด อบจ.รักษาการปลัด อบจ.ปฏิบัติหน้าที่นายก อบจ.ลำปาง ดำเนินการเฝ้าระวังป้องกันและควบคุมการแพร่ระบาดของโรคตามนโยบายรัฐบาลอย่างเต็มที่นางสุพรรณี สุขสันต์รุ่งเรือง รองปลัด อบจ.รักษาการปลัด อบจ. ปฏิบัติหน้าที่นายก อบจ.ลำปาง กล่าวว่า อบจ.ลำปาง ขานรับแนวทาง คณะ กรรมการโรคติดต่อจังหวัดลำปาง กับภารกิจรับมือโควิด-19 อย่างเต็มที่อบจ.ลำปาง ได้เปิดประชุมสภาองค์การบริหารส่วนจังหวัดลำปางสมัยวิสามัญขึ้นเมื่อวันที่ 7 เม.ย.2563 เพื่อขออนุมัติใช้จ่ายเงินสะสมของ อบจ.ลำปาง กว่า 50 ล้านบาท สนับสนุนหน่วยงานต่างๆในการต่อสู้กับไวรัสโควิด-19เป็นที่น่ายินดีว่า ส.อบจ.ทุกเขตต่างพร้อมใจกันยกมือเห็นชอบให้ใช้เงินดังกล่าว โดยให้เหตุผลว่าเพื่อชาวลำปางและเพื่อชาติ โดยจะนำเงินงบสะสมก้อนนี้ไปสนับสนุนจัดซื้อเครื่องมือแพทย์ซึ่งเป็นสิ่งจำเป็นเร่งด่วนมากสำหรับแพทย์-พยาบาล ที่จะใช้รักษาผู้ป่วยโควิด-19โดย สาธารณสุขจังหวัดลำปาง ขอรับการสนับสนุนครุภัณฑ์ทางการแพทย์เป็นเงินจำนวน 39948000 บาท นำไปจัดซื้ออุปกรณ์ทางการแพทย์ มอบให้กับ รพ.เกาะคา และ รพ.เถิน ประกอบด้วย เครื่อง กำจัดเชื้อโรคและฟอกอากาศบริสุทธิ์ จำนวน 33 เครื่อง เครื่องช่วยหายใจชนิดควบคุมปริมาตรและความดัน จำนวน 40 เครื่องเครื่องวัดอุณหภูมิจากใบหน้าอัตโนมัติและรองรับการส่งข้อมูล (Thermoscan) จำนวน 400 เครื่อง และเครื่องวัดอุณหภูมิใบหน้าอัตโนมัติ จำนวน 22 เครื่อง รวมทั้งจัดทำสื่อประชาสัมพันธ์สร้างความเข้าใจกับประชาชน จำนวน 500000 บาท รวมเป็นเงินทั้งสิ้น 40448000 บาทอีกทั้งการจัดซื้ออุปกรณ์ทางการแพทย์มี นพ.ประเสริฐ กิจสุวรรณรัตน์ สาธารณสุขจังหวัดลำปาง เป็นผู้ให้คำแนะนำถึงความจำเป็นในการจัดซื้อเครื่องมือแพทย์โดยตรง ทุกอย่างมีขั้นตอนนางสุพรรณี อธิบายด้วยว่า นอกจากนี้ อบจ.ลำปาง ยังใช้อาคาร 3 แห่ง ดัดแปลงเป็น รพ.สนาม คือศูนย์วิจัยและพัฒนาผลิตภัณฑ์ของ อบจ. ลำปาง สถาบันพัฒนาฝีมือแรงงาน 10 ลำปาง และศูนย์การเรียนรู้การพัฒนาสตรีและครอบครัวภาคเหนือลำปาง โดย 2 ศูนย์หลังใช้งบในการปรับปรุงรวม 1500000 บาทหลายคนเข้าใจผิดคิดว่าเราใช้ศูนย์ทั้ง 3 แห่งเป็นสถานที่รักษาผู้ป่วยโควิด-19 แต่ข้อเท็จจริงไม่ใช่ ผู้ป่วยติดเชื้อโควิด-19 รักษาตัวที่ รพ. เวชชารักษ์ อ.เกาะคา เท่านั้น ศูนย์ทั้ง 3 แห่งเป็นแค่ สถานพักฟื้นผู้ที่หายป่วยจากเชื้อโควิดแล้วเท่านั้น นางสุพรรณี กล่าวนางสุพรรณี กล่าวอีกว่า อบจ.ลำปาง ยังสนับสนุนงบประมาณเพิ่มเติมอีกจำนวน 2970000 บาท นำไปใช้ในงานด้านต่างๆ ประกอบด้วย สาธารณสุขจังหวัดลำปาง อีก 937000 บาท นำไปจัดซื้อเสื้อกาวน์ 1000 ชุด ชุดป้องกันร่างกาย 1250 ชุด กระบังหน้าเลนส์ใส 1000 อัน รองเท้าบูต 500 คู่ พลาสติกหุ้มรองเท้า 500 ชุด อาหารเลี้ยงชุดเชื้อ 500 ชุด Rayonswab 500 ชุดสนับสนุนให้กับโครงการป้องกันการระบาดโรคโควิด-19 แก่ตำรวจภูธรลำปางอีกจำนวน 2033200 ชุด และอีกหลายรายการยังอยู่ในระหว่างการพิจารณาของคณะกับการจัดซื้ออุปกรณ์ทางการแพทย์ รวมงบประมาณทั้งสิ้นกว่า 50 ล้านบาทงบประมาณทั้งหมดผ่านฉลุยจากสภา อบจ. โปร่งใสตรวจสอบได้ การจัดซื้อมีขั้นตอน มีคณะกรรมการหลายฝ่ายควบคุม จึงเป็นภาพที่น่าปลื้มใจแทนพี่น้องชาวลำปาง ที่ ส.อบจ.ลำปาง ต่างยกมือให้ใช้เงินสะสมสนับสนุนงบประมาณเพื่อภารกิจ อบจ.สู้โควิด-19 เพื่อชาวลำปาง นางสุพรรณี กล่าวด้าน นายณรงค์ศักดิ์ โอสถธนากร ผวจ. ลำปาง กล่าวว่า ต้องขอบคุณ อบจ.ลำปาง ภายใต้การปฏิบัติหน้าที่ของ นางสุพรรณี สุขสันต์รุ่งเรือง รองปลัด อบจ. รักษาการปลัด ปฏิบัติหน้าที่นายก อบจ.ลำปาง และสภา อบจ. ที่เห็นความสำคัญของภารกิจป้องกันโรคโควิด-19 ในครั้งนี้เป็นอย่างมากถือเป็นความภาคภูมิใจของพี่น้องชาวลำปางทุกคนไม่ได้ทำเพื่อลำปางเท่านั้น แต่ทำเพื่อคนไทยทั้งประเทศ เงินทุกบาททุกสตางค์จะนำไปจัดซื้ออุปกรณ์ทางการแพทย์ เพื่อให้เกิดประโยชน์สูงสุดต่อไปนับเป็นอีกจังหวัดหนึ่งที่ทุกภาคส่วน โดยเฉพาะองค์กรปกครองส่วนท้องถิ่น ร่วมช่วยกับวิกฤติไวรัสโควิด-19 อย่างเต็มที่ เพื่อให้ชาวลำปางและชาวไทยผ่านพ้นวิกฤติปลอดภัยทุกคน.ผสม ติดธรรม รายงาน
นับตั้งแต่มีการแพร่ระบาดของไวรัสโควิด-19 ทำให้ทั่วโลกมีผู้เสียชีวิตแล้วกว่า 3 แสนราย ติดเชื้ออีกกว่า 4.8 ล้านคน ประเทศไทยเป็นอีกหนึ่งประเทศที่ต้องเผชิญกับวิกฤติครั้งนี้ด้วยเช่นกัน 
โควิด-19,ณรงค์ศักดิ์ โอสถธนากร,สุพรรณี สุขสันต์รุ่งเรือง,อุปกรณ์ทางการแพทย์,ประเสริฐ กิจสุวรรณรัตน์,เวชชารักษ์,ผสม ติดธรรม,ข่าวทั่วไป